钦定古今图书集成/明伦汇编/氏族典/第284卷 > 黄中
## 钦定古今图书集成/明伦汇编/氏族典/第284卷 > 黄中

按《宋史黄中传》：“中字通老，邵武人。初以族祖荫补官。
绍兴五年，廷试，言孝弟动上心，擢进士第二人，授保
宁军节度推官。二十馀年，秦桧死，乃召为校书郎，历
迁普安、恩平府教授、司封员外郎，充贺金生辰使。还
为秘书少监，寻除起居郎，累迁权礼部侍郎。中使金
回，言其治汴宫，必徙居见迫，宜早为计。上矍然，宰相”
顾谓中曰：“沈介归殊不闻此，何耶？”居数日，中白宰相，
请以妄言待罪，汤思退怒，语侵中。已乃除介吏部侍
郎，徙中以补其处。中犹以备边为言，又不听，遂请补
外，上不许。除左史。乾道改元，中告老，以集英殿修撰
致仕，进敷文阁待制。居六年，召对，以为兵部尚书。中
求去，除显谟阁、提举江州太平兴国宫，除龙图阁学
士致仕。凡邑里后生上谒，必训以孝弟忠信。淳熙七
年，卒，谥“简肃。”